Pa slaan glo seun dood oor neuteArgieffoto: Pixabay.com Die Nigeriese polisie het ŉ ondersoek van stapel gestuur nadat ŉ pa glo sy seun doodgeslaan het gedurende ŉ onderonsie oor kasjoeneute. Ebere Amaraizu, polisiewoordvoerder, het gesê die voorval het in die Obinetiti Isikwe-nedersetting in Enugu in die suidoostelike gebied van Nigerië plaasgevind. “Hyacinth IIo (60) het in ŉ woordewisseling met sy seun, Izuchukwu Ilo, betrokke geraak oor aan wie die neute behoort,” het Amaraizu gesê. “Gedurende die onderonsie het die pa sy seun met ŉ stok teen die agterkant van sy kop geslaan. Die seun het dadelik inmekaargesak en gesterf.” Volgens Amaraizu het die pa sy seun in ŉ vlak graf in sy erf begrawe toe hy besef het hy is dood. Die man is kort daarna in hegtenis geneem en gee sy samewerking in die ondersoek.